**SREDSTVIMA JAVNOG INFORMIRANJA**

-SVIMA-

Poreč, 13.7.2023.

**POREČKO LJETO: Večeras Queen tribute bend, u nedjelju predstava za najmlađe „Little Red Riding Hood“**

U sklopu Porečkog ljeta, večeras na Trgu slobode s početkom u 21 sat nastupiti će najveći europski **Queen tribute bend** te ponovno oživjeti nezaboravne hitove poput I Want to Break Free, Under Preassure, Don’t Stop Me Now i Bohemian Rapsody kojima su se Freddie Mercury i Queen trajno upisali u povijest kao jedan od najvažnijih rock bendova svih vremena.

Jutarnji **subotnji đir** uljepšat će od **10.00 sati** uvijek dobro raspoloženi **Baredinosauri,** koji će svevremenskim hitovima ispuniti Trg slobode.

Za one najmlađe, **u nedjelju, 16.7.** u **9.15 na Trgu Matije Gupca** održat će se dječja predstava **„Little Red Riding Hood“.** Svi smo čitali priču o Crvenkapici, ali ovo je ipak nešto malo drugačija priča o Crvenkapici. Mogu li se na kraju Crvenkapica i Vuk slagati i postati prijatelji? U našoj priči i to je moguće uz još puno nevjerojatnih stvari, bića i pojava.

Slijedeći tjedan, **u ponedjeljak, 17.7.** s početkom u 21.00 sat, u Parku Olge Ban posjetitelji će moći ponovno uživati u impresivnim gimnastičko-akrobatskim vještinama u zraku uz mnogobrojne dodatne scenske svjetlosne efekte, čarobnu glazbu te atraktivne kostime programa „**Magic is in the Air**“.

**U četvrtak**, na Trgu slobode od 9 do 21 sat, u organizaciji "Domaće web tržnice" održati će se tradicionalna **Smotri istarskih autohtonih proizvoda** na kojoj ćesvoje proizvode izložiti će 15-ak štandova koji će nuditi tipične Istarske proizvode – med i pčelinji proizvodi, maslinovo ulje, povrće, proizvodi od konoplje, proizvodi od lavande, prirodna kozmetika, suhomesnati proizvodi, različite vrste brašna, proizvodi od goji bobica, vino, rakije, voćne prerađevine.

Svi programi su objavljeni u kalendaru događanja na stranicama Turističke zajednice grada Poreča [www.myporec.com](http://www.myporec.com), na Facebook stranici <https://www.facebook.com/PorecIstria> kao i na aplikaciji Moove, a dodatno TZG Poreč štampa i mjesečnu tiskanu verziju koja se može podignuti u Informativnom centru Turističke zajednice grada Poreča.

*Molimo Vas da priopćenje objavite u Vašem mediju.*

TURISTIČKA ZAJEDNICA GRADA POREČA